Lyhyesti sanottuna – kyllä. Lihashuoltovasarat ovat voimakkaita työkaluja, joilla lihasta ja faskioita voidaan käsitellä manuaalisesti. Tätä manipulaatiota voidaan verrata esimerkiksi urheiluhierojan käsittelyyn, mutta erona on kuitenkin usein se, että lihashuoltovasaran käyttäjä ei ole alan ammattilainen. Hierontapistoolia käytettäessä suurimmat riskit liittyvät kehon herkkiin kohtiin, kuten valtimoihin, hermopäihin, imusolmukkeisiin ja sisäelimiin. Muista aina kuunnella kehoasi ja lopeta käsittely, mikäli tunnet voimakasta kipua. Kaikki kipu ei hieronnassakaan ole ”hyvää kipua”.